|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter irodavezető** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság** **2023. október 17 -i rendes ülésére**

|  |  |
| --- | --- |
| **Tárgy:** | Döntési javaslat a 2023. évi „Magasnyomású mosó berendezés beszerzésének támogatása” tárgyú pályázati kiírásra beérkezett pályázatokkal összefüggésben 2023. VIII. 10. - 2023. IX. 29. időszak |

**Készítette:**

Juhászné Farkas Matild

köztisztaság referens

**Törvényességi szempontból kifogást nem emelek:**

dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága a 64/2023. (IV. 18.) számú határozata (1. sz. melléklet) alapján került sor a „Magasnyomású mosó berendezés beszerzésének támogatása 2023.” tárgyú pályázat kiírására (2. sz. melléklet).

Budapest Főváros VII. Kerület Erzsébetváros Önkormányzata Képviselő-testületének az Önkormányzat költségvetésről szóló 3/2023. (II. 15.) önkormányzati rendelete (továbbiakban: Rendelet) 7306 címszám 3. során 5.000.000,- Ft áll rendelkezésre a magasnyomású mosó beszerzésének támogatása tárgyú pályázat bonyolítására, valamint a Rendelet 13. § (3) bekezdése tartalmazza az előirányzat feletti rendelkezési jog átruházását a Városüzemeltetési Bizottságra.

A pályázat benyújtásának véghatárideje 2023. szeptember 30. napja.

Jelen előterjesztés elkészítésének időpontjáig 2 db pályázat került benyújtásra (3. sz. és 4. sz. mellékletek).

|  |  |  |
| --- | --- | --- |
| **Sorszám** | **Pályázó** | **Pályázatban megjelölt pályázott összeg** |
| 1. | Peterdy utca 39. Társasház | 90.000,- Ft |
| 2. | Rottenbiller utca 62. Társasház | 90.000,- Ft |

A pályázatok formai és tartalmi vizsgálata során megállapítást nyert, hogy mindkét beérkezett pályázat hiánytalan, teljeskörű (5. sz. és 6. sz. mellékletek).

A pályázati kiírásban szerepel, hogy

* A támogatás vissza nem térítendő, utófinanszírozású, mértéke a pályázó által benyújtott és a döntéshozó által elfogadott a pályázati adatlapon rögzített pályázati költségvetés, (amely a beszerzésre tervezett magasnyomású mosó berendezés becsült kötségét tartalmazza), illetve a megvalósítás után benyújtott, elfogadott kiadás összegének 100%-a, mely azonban nem haladhatja meg a 90.000,- Ft-ot,
* a nyertes pályázókkal támogatási szerződést köt az Önkormányzat. A támogatási szerződés megkötéséhez szükséges a kitöltött felhatalmazó levél benyújtása, amely a pályázati kiírás mellékletét képezi,
* a pályázatokat Budapest Főváros VII. kerület Erzsébetváros Önkormányzata Képviselő-testületének Városüzemeltetési Bizottsága bírálja el, az elbírálás folyamatosan történik a fedezet erejéig.

A támogatási szerződés megkötéséhez a fedezet rendelkezésre áll.

Javasoljuk a pályázatok érvényességének megállapítását, valamint támogatását, ezzel összefüggésben 90.000,- Ft összegben a Peterdy utca 39. szám alatti társasházzal, valamint 90.000,-Ft összegben a Rottenbiller utca 62. szám alatti társasházzal támogatási szerződés megkötését.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának .../2023. (X. 17.) határozata a 2023. évi „Magasnyomású mosó berendezés beszerzésének támogatása” tárgyú pályázat Budapest VII. kerület Peterdy utca 39. társasház pályázatáról**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. Budapest VII. kerület Peterdy utca 39. társasház 2023. évi „Magasnyomású mosó berendezés beszerzésének támogatása” tárgyú pályázata érvényes, valamint támogatásra alkalmasnak minősíti.
2. Felkéri a Polgármestert, hogy gondoskodjon a Peterdy utca 39. társasház és az Önkormányzat közötti 90.000,- Ft összegű támogatási szerződés aláírásáról a kitöltött és aláírt felhatalmazó levél benyújtását követően, a felhatalmazó levél benyújtása függvényében.

Felelős: Niedermüller Péter polgármester

Határidő: azonnal

**Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottságának .../2023. (X. 17.) határozata a 2023. évi „Magasnyomású mosó berendezés beszerzésének támogatása” tárgyú pályázat Budapest VII. kerület Rottenbiller utca 62. társasház pályázatáról**

Budapest Főváros VII. kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy

1. Budapest VII. kerület Rottenbiller utca 62. társasház 2023. évi „Magasnyomású mosó berendezés beszerzésének támogatása” tárgyú pályázata érvényes, valamint támogatásra alkalmasnak minősíti.
2. Felkéri a Polgármestert, hogy gondoskodjon a Rottenbiller utca 62. társasház és az Önkormányzat közötti 90.000,- Ft összegű támogatási szerződés aláírásáról a kitöltött és aláírt felhatalmazó levél benyújtását követően, a felhatalmazó levél benyújtása függvényében.

Felelős: Niedermüller Péter polgármester

Határidő: azonnal

Budapest, 2023. október 02.

**dr. Jávori Péter**

**Városüzemeltetési Iroda vezetője**

Az előterjesztés melléklete:

1. sz. melléklet: 64/2023. (IV.18.) számú VÜB határozat
2. sz. melléklet: a pályázati kiírás és mellékletei (jelentkezési adatlap, műszaki ajánlás, támogatási szerződés tervezet , felhatalmazó levél)
3. sz. melléklet: Peterdy utca 39. Társasház pályázata
4. sz. melléklet: Rottenbiller utca 62. Társasház pályázata
5. bontási jegyzőkönyv Peterdy utca 39. Társasház
6. bontási jegyzőkönyv Rottenbiller utca 62. Társasház